Kuldne reegel on, et alati tasub säilitada originaali. Seda nii JPG kui toorfailiformaadis pildistamisel. Me ei tea ette, mille jaoks võib meil tulevikus pilti vaja minna, samuti arenevad pilditöötlusprogrammid ning ka meie töötlusoskused.  Hea näitena võib siia tuua ekraanide arengu - kümmekond aastat tagasi oli keskmise arvutiekraani eraldusvõime 800 × 600 pikslit, tänapäeval on üha tavalisemaks muutumas 1600 × 1200 pikslit. Ehk siis ekraanile mahub tänapäeval 4 korda rohkem kui vanasti. Kui oleme säilitanud pilte vana ekraani pealt vaatamiseks, siis tuleb meil praegu luup appi võtta - need on lihtsalt nii tillukesed.